Maombezi ya watakatifu ni fundisho la imani la baadhi ya madhehebu ya Ukristo, kama Wakatoliki, Waorthodoksi na Waorthodoksi wa Mashariki. Kanuni ya Imani ya Mitume inakiri ushirika wa watakatifu, ambao kwa madhehebu hayo ni msingi wa kuomba msaada wa sala zao. Hata hivyo, Waprotestanti wengi wanaikataa . Katika majadiliano ya kiekumeni pengine madhehebu mbalimbali yalifika hatua ya kukubaliana kwa kiasi fulani Kuhusu Uyahudi na Uislamu, suala hilo linaleta utata. Hayo hayana shida, kwa kuwa imeshuhudiwa na sehemu nyingi za Biblia ya Kikristo, k.mf. Rom 15:30 na Yak 5:14-15, na kabla ya hapo katika Biblia ya Kiebrania, k.mf. Hes 14:19-20 na Ayu 42:8. Kitabu kimojawapo kati ya Deuterokanoni (2 Mak 12:43-46) kinasifu wazi sala na sadaka kwa ajili ya marehemu. Inawezekana kuelewa hivyo hata desturi ya baadhi ya Wakristo wa Korintho ya "kubatizwa" kwa ajili ya waliokufa (1Kor 15:29-30). 2 Mak tena (15:14–17) kinasimulia jinsi Yuda Mmakabayo alivyoona marehemu kuhani Onia III na nabii Yeremia wakibariki jeshi la Yuda. Imani hiyo iliweza kurithiwa na Wakristo mapema sana Pengine yanatajwa maneno ya Ufu 6:9-10 na 8:4 na ya Lk 16:19-31 Desturi ya kuomba sala ya watakatifu wa mbinguni imethibitishwa na maandishi ya karne ya 3.